***Értesítés az Általános Szerződési Feltételek Módosításáról***

Tisztelt Előfizetőnk!

Az ISIS-COM Kft. a 2003. évi C. törvény 132.§ (4) pontja alapján, ezúton értesíti a Tisztelt Előfizetőket az Általános Szerződési Feltételeknek (a továbbiakban ÁSZF) módosításáról, mely 2017.10.24.-el lép hatályba.

**Általános módosítások :**

* 2017.10.24.-el módosul az Elektronikus Hírközlési Törvény. (127.§; 132.§; 134.§.) A változások ezen módosítással az ÁSZF 2.1.1.2.; 12.1.9.; 12.3.1.; 12.4. pontjaiba átvezetésre kerülnek. A módosítás lényege az ÁSZF jogszabályi környezethez való igazítása, alapjául az ÁSZF 12.1.1. d) pontja szolgál.

A Szolgáltató a jelen esetben az ÁSZF-et a 12.1.1. pontban meghatározottak szerint egyoldalúan módosítja. Amennyiben a módosítás az előfizető számára bármilyen hátrányos rendelkezést tartalmaz – így különösen, ha a szolgáltatás díja emelkedik, módosul a kínált csatornák összetétele vagy a szolgáltatás tartalma – az előfizető az értesítéstől számított 45 napon belül, azonnali hatállyal, további jogkövetkezmények nélkül jogosult felmondani a határozott időtartamú előfizetői szerződést.

 Amennyiben az Előfizető a határozott időtartamú előfizetői szerződést az ebből eredő kedvezmények figyelembevételével kötötte meg, és a szerződést felmondja a határozott időtartam lejárta előtt, vagy a Szolgáltató az ÁSZF 12.3.4. illetve az ÁSZF 12.3.5. pontok szerinti felmondására szerződésszegésével okot szolgáltat, a Szolgáltató kizárólag az Előfizető által igénybe vett kedvezményeket követelheti, a felmondáshoz egyéb hátrányos jogkövetkezményt nem fűzhet. Ebben az esetben a szerződés felmondási ideje legfeljebb 8 nap lehet.

Tájékoztatjuk, hogy a nyilatkozattétel elmulasztása – mint ráutaló magatartás – elfogadásnak minősül. A nyilatkozattétel elmulasztása – ráutaló magatartással létrejött előfizetői szerződés kivételével – nem minősülhet az Előfizető, illetve igénylő számára többletterhet jelentő, az adott (előfizető által igénybe vett) szolgáltatáshoz kapcsolódó új, illetve kiegészítő szolgáltatás megrendelését eredményező szerződésmódosításra vonatkozó ajánlat elfogadásának. Amennyiben a szerződésmódosításra díjváltozás miatt kerül sor, a nyilatkozattétel elmulasztása - a feleknek az egyedi szerződésben rögzített erre vonatkozó megállapodása esetén - elfogadásnak minősül. Az ÁSZF módosított szövege 2017.szeptember 20.-tól tekinthető meg hivatalos honlapunkon (www.isis-com.hu), valamint a 06/94/900-900 telefonszámon ügyfélszolgálatunk szóbeli tájékoztatást ad a változásokról.

Az ISIS-COM Kft. bízik benne, hogy a szolgáltatással a jövőben is elégedett lesz, és továbbra is Előfizetőink sorában üdvözölheti Önt!

Kellemes időtöltést kívánunk!

2017. szeptember 20.

Üdvözlettel:

 *ISIS-COM KFT. munkatársai*